Padaoru maastikukaitseala
Padaoru maastikukaitseala asub Lääne-Viru maakonnas Viru-Nigula vallas Pada ja Samma külas. Kaitseala esmaseks eesmärgiks on Pada jõe keskjooksu ning jõega külgnevate metsakoosluste ja elupaigatüüpide säilitamine. Kaitsealal on ka Padaoru paisjärv. Org võeti esmalt kaitse alla 1959. aastal ja siis oli kaitstavat pinda 37,0 ha. Detsembris 1978 moodustati 52,2 ha suurune Padaoru kaitseala ja 2005 loodi eelneva baasil 177,7 ha kattev Padaoru maastikukaitseala.